Na temelju članka 29. stavka 2. točke 3. Statuta Osnovne škole Sesvetska Sopnica, Školski odbor na sjednici održanoj 31. kolovoza 2021. donosi

**Odluku o donošenju**

**Pravilnika o načinu i postupku zapošljavanja**

1. Donosi se Pravilnik o načinu i postupku zapošljavanja.
2. Pravilnik se dostavlja se Gradskom uredu za obrazovanje radi dobivanja suglasnosti

*Obrazloženje:*

Izmjenama i dopunama Zakona o odgoju i obrazovanje u osnovnoj i srednjoj školi iz 2018. godine propisana je obveza donošenja pravilnika o načinu i postupku zapošljavanja kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima. Pravilnik je donešen 2019. godine. Zbog odlaska psihologinje odredbe pravilnika ne možemo primjenjivati pa je potrebno donijeti novi pravilnik.

KLASA: 003-06/21-02/06

URBROJ:251-458-21-01

 Predsjednik Školskog odbora

 Krešimir Petrak

u nastavku – dopis i prijedlog Odluke o izmjenama Statuta koji se povlači

OSNOVNA ŠKOLA SESVETSKA SOPNICA

SESVETE, SOPNIČKA 69

KLASA: 012-05/17-01**/01**

URBROJ: 251-458-17-02

U Sesvetama 24. veljače 2017.

 **Predsjedniku Gradske skupštine Grada Zagreba**

 **putem**

 **Gradskog ureda za obrazovanje, kulturu i sport**

 **10 000 Zagreb**

 **Ilica 25**

**Predmet: Prijedlog Odluke o izmjenama Statuta**

**Osnovne škole Sesvetska Sopnica**

**10 360 Sesvete, Sopnička 69**

*- prethodna suglasnost, traži se*

Poštovani,

 Školski odbor Osnovne škole Sesvetska Sopnica, Sesvete, Sopnička 69, utvrdio je na sjednici održanoj 23. veljače 2017. godine, Prijedlog Odluke o izmjenama Statuta, koji Vam dostavljamo radi davanja prethodne suglasnosti Gradske skupštine Grada Zagreba.

Ravnateljica

Ljiljana Benčec Miklečić

***PRIJEDLOG***

Na temelju članka 98. Zakona o odgoju i obrazovanju u osnovnoj i srednjoj školi *(Narodne novine,87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13, 152/14 i 7/17),* Školski odbor Osnovne škole Sesvetska Sopnica, Sesvete, Sopnička 69 na sjednici održanoj *\_\_\_\_\_\_\_\_\_\_\_\_\_\_\_\_\_\_\_* 2017. godine, uz prethodnu suglasnost Gradske skupštine Grada Zagreba KLASA: \_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_ od \_\_\_\_\_\_ 2017. godine, donio je

**ODLUKU**

**O IZMJENAMA STATUTA**

**OSNOVNE ŠKOLE SESVETSKA SOPNICA**

Članak 1.

U Statutu Osnovne škole Sesvetska Sopnica, KLASA:012-05/15-01/02, URBROJ: 251-458-15-03 od 28. kolovoza 2015. godine i KLASA:012-05/15-01/03, URBROJ: 251-458-15-03 od 7. prosinca 2015. godine u članku 59. stavku 1. podstavak 4. briše se.

Članak 2.

 Članak 96. mijenja se i glasi:

„Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi, koju je potpisao i roditelj odnosno skrbnik. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka, a kojeg može odobriti:

- učitelj za izostanak tijekom nastavnoga dana,

- razrednik za izostanak do 3 (pojedinačna ili uzastopna) radna dana,

* ravnatelj za izostanak do 7 (uzastopnih) radnih dana,
* Učiteljsko vijeće za izostanak do 15 (uzastopnih) radnih dana.

Roditelj odnosno skrbnik može više puta godišnje, osobno ili pisanim putem najkasnije drugi dan od dolaska učenika u Školu, opravdati izostanak učenika za koji nije pravodobno podnesen zahtjev sukladno stavku 2. ovoga članka u trajanju do tri radna dana.

Opravdanost izostanka s nastave zbog zdravstvenih razloga u trajanju duljem od 3 radna dana uzastopno dokazuje se liječničkom potvrdom.“

Članak 3.

Članak 150. mijenja se i glasi:

„Roditelji odnosno skrbnici odgovorni su za učenikovo redovito pohađanje nastave.

Roditelji odnosno skrbnici dužni su obavijestiti Školu o razlogu izostanka učenika najkasnije drugi dan nakon izostanka.

Roditelji odnosno skrbnici dužni su opravdati izostanak učenika, osobno ili pisanim putem (ispričnicom roditelja odnosno skrbnika, liječničkom potvrdom ili potvrdom nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi, koju je potpisao i roditelj odnosno skrbnik), najkasnije drugi dan od dolaska učenika u Školu.“.

Članak 4.

U članku 182. iza riječi: „Škole“ briše se zarez i riječi: „osim odredbe članka 59. stavka 1. podstavka 4. koja stupa na snagu 1. siječnja 2017. godine“.

Članak 5.

Odluka o izmjenama Statuta Osnovne škole Sesvetska Sopnica stupa na snagu osmog dana od dana objave na oglasnoj ploči Škole.

Prijedlog Odluke o izmjenama Statuta Osnovne škole Sesvetska Sopnica utvrđen je na sjednici Školskog odbora održanoj 23. veljače 2017.

KLASA: 012-05/17-01/02

URBROJ: 251-458-17-01

Sesvete, 23. veljače 2017.

Predsjednica Školskog odbora

 Gordana Ivšinović